Bohuslav Sobotka
Bohuslav Sobotka (23. 10. 1971.) je češki političar koji je od 2014. do 2017. godine bio premijer Češke. Obnašao je i dužnost ministra financija od 2002. do 2006.

Pohađao je Masarikov univerzitet na kojem je diplomirao pravo. Prvi je put izabran u Poslanički dom 1996. Od 2002. do 2006. bio je češki ministar financija. Sobotka je bio zamjenik premijera od 2003. do 2004., te od 2005. do 2006. Kao ministar financija pojačao je mjere štednje u vidu otpuštanja zaposlenika te ograničavanja računa štednje kao i zdravstvenih povlastica, zbog čega je kritiziran u javnosti. Kada je Jiří Paroubek postao novi premijer 2005., Sobotka je ublažio ograničavanja što je dovelo to povećanja deficita. Njegova stranka je dobila na parlamentarnim izborima 2010., ali nije sastavila vladajuću vladu te je ostala u opoziciji. 

Prilikom novih izbora 2013., Sobotka je vodio ČSSD te je stranka dobila 20,45% glasova. Michal Hašek, također iz ČSSD-a, je tražio Sobotkovu ostavku zbog slabih rezultata na izborima. Ipak, prilikom pregovora, Sobotka je uspio steći povjerenje te postao premijer Češke 17. 1. 2014. Njegova vlada sastavila je koalicijsku vladu koja sveukupno drži 111 od 200 sjedala u Poslaničkom domu. On je 11. premijer Češke, te prvi ljevičar nakon 6 godina desničarske porevlasti u Češkoj. Sobotka ima pozitivan stav o EU te smatra da češka ima koristi od članstva u njoj. 26. 5. 2015. preživio je glasovanje o nepovjerenju vlade.

Oženjen je od 2003. za Olgu Sobotkovu. Imaju dvoje djece.

Eksterni linkovi

  Službeni website  
  Premijer Češke
  Životopis

Premijeri Češke
Češki političari